এমপিওভুক্তি: তৃতীয় শিক্ষকদের তালিকা অধিদপ্তরে পাঠানোর নির্দেশ - এমপিও - Dainikshiksha
এমপিওভুক্তি: তৃতীয় শিক্ষকদের তালিকা অধিদপ্তরে পাঠানোর নির্দেশ
নিজস্ব প্রতিবেদক | ১২ মার্চ, ২০১৯
২০১০ খ্রিষ্টাব্দের পরে নিয়োগ পাওয়া ডিগ্রি তৃতীয় শিক্ষকদের তালিকা পাঠাতে অধ্যক্ষদের নির্দেশ দিয়েছে মাধ্যমিক ও উচ্চ শিক্ষা অধিদপ্তর। আগামী ৫ কর্মদিবসের মধ্যে এ তালিকা পাঠাতে হবে শিক্ষা অধিদপ্তরে। এর আগে ডিগ্রি তৃতীয় শিক্ষকদের এমপিওভুক্তির বিষয়ে অধিদপ্তরের মতামত চেয়েছিল শিক্ষা মন্ত্রণালয়। সে প্রেক্ষিতে এসব শিক্ষকের তালিকা চেয়েছে শিক্ষা অধিদপ্তর। মঙ্গলবার (১২ মার্চ) শিক্ষা অধিদপ্তর থেকে ডিগ্রি কলেজগুলোর অধ্যক্ষদের এ সংক্রান্ত চিঠি পাঠানো হয়।
জানা গেছে, ২০১০ খ্রিষ্টাব্দের ৪ ফেব্রুয়ারির পরে ডিগ্রি কলেজে জাতীয় বিশ্ববিদ্যালয়ের অধিভুক্ত বিষয়ের বিপরীতে নিয়োগ পাওয়া এমপিওবিহীন শিক্ষকদের নাম তালিকাভুক্ত করতে হবে।
গত ৪ মার্চ ২০১০ খ্রিষ্টাব্দের পর নিয়োগ পাওয়া ডিগ্রি পর্যায়ের তৃতীয় শিক্ষকদের এমপিওভুক্তির প্রসঙ্গে মাধ্যমিক ও উচ্চ শিক্ষা অধিদপ্তরের মতামত চেয়েছে শিক্ষা মন্ত্রণালয়। মন্ত্রণালয়ের মাধ্যমিক ও উচ্চ শিক্ষা বিভাগ থেকে মাধ্যমিক ও উচ্চ শিক্ষা অধিদপ্তরের মহাপরিচালককে এ বিষয়ে সুস্পষ্ট মতামত জানিয়ে প্রতিবেদন পাঠাতে বলা হয়।
ভালো পদে আসার জোর তদবিরে বাড়ৈ সিন্ডিকেটের ২৫ সদস্য